Rutger Bregman

Koulutus

Bregman suoritti kandidaatin tutkinnon historian alalla Utrechtin yliopistossa vuonna 2009.  Hän valmistui historian maisteriksi vuonna 2012, osittain Utrechtissa ja osittain Kalifornian yliopistossa Los Angelesissa.  Bregman opetti historiaa Utrechtin yliopistossa vuodesta 2009 vuoteen 2011.

Ura

Bregman suunnitteli ryhtyvänsä akateemiseksi historioitsijaksi, mutta hän alkoikin tehdä toimittajan työtä.  Hän on kirjoittanut kirjan Ilmaista rahaa kaikille ja muita ideoita, jotka pelastavat maailman. Hän kirjoittaa säännöllisesti De Correspondentin verkkolehdelle ja sinne tekemästään työstä hänet nimitettiin kahdesti Euroopan lehdistöpalkinnon saajaehdokkaaksi.   Vuonna 2013 hän sai Liberales-ajatushautomon merkittävimmälle hollanninkieliselle tietokirjalle jaettavan palkinnon teoksestaan De geschiedenis van de vooruitgang (Edistyksen historia).  Vuonna 2015 hän kirjoitti esseen Filosofian kuukaudelle yhdessä Jesse Frederikin kanssa. Opiskeluaikoinaan hän oli kristillisen opiskelijayhdistyksen SSR-NU: n jäsen.

Ilmaista rahaa kaikille

Ilmaista rahaa kaikille ja muita ideoita, jotka pelastavat maailman kannattaa tuottavampaa ja oikeudenmukaisempaa elämää, joka perustuu kolmelle keskeiselle ajatukselle, jotka ovat: kaikille maksettava yleinen ja ehdoton perustulo; lyhyt viidentoista tunnin työviikko; sekä avoimet rajat ja kansalaisten vapaa vaihto maailman valtioiden välillä.  Kirja oli alun perin kirjoitettu hollanninkielisinä artikkeleina De Correspondentin verkkolehdelle.
Bregman sanoi Montrealin sanomalehti Le Devoirin haastattelussa syyskuussa 2017, että "päästäkseen eteenpäin yhteiskunta tarvitsee unelmia, ei painajaisia. Kuitenkin ihmiset ovat jumissa pelon logiikassa. Olipa kyseessä sitten Trump, Brexit tai Saksan viimeisimmät vaalit, he äänestävät tulevaisuutta vastaan ja sen syrjäyttämisen puolesta, uskoen, että menneisyys oli parempi, perustuen läpikotaisesti virheelliselle maailmankatsomukselle: todellisuudessa maailma oli ennen huonompi… Ihmiskunnan olot paranevat, samoin elinolosuhteet, työ ja terveys. Ja on aika avata mielemme ikkunat sen nähdäksemme. "

Muut julkaisut

Vuoteen 2017 mennessä Bregman oli julkaissut neljä kirjaa, mukaan lukien De geschiedenis van de vooruitgang (Edistyksen historia), josta hän sai Belgian Liberales-palkinnon parhaasta tietokirjasta vuonna 2013. 
Hänen artikkeleitaan ovat julkaisseet The Guardian  , The Washington Post, BBC, Evonomics,  ja The Conversation.

Muuta toimintaa

TED-puheessaan "Köyhyys ei ole luonteenlujuuden vaan rahan puutetta" Bregman argumentoi perustulon puolesta ratkaisuna köyhyyden lopettamiseksi.  
Tammikuussa 2019 Bregman osallistui Davosissa Maailman talousfoorumin paneelikeskusteluun, jossa hän arvosteli tapahtumaa sen keskittymisestä hyväntekeväisyyteen eikä veronkierron ehkäisyyn tai oikeudenmukaisen verotuksen tarpeeseen.  Hänen väliintulostaan kerrottiin laajasti ja sitä seurattiin sosiaalisessa mediassa.  
Helmikuussa 2019 Tucker Carlson haastatteli Bregmania Amsterdamin studiosta. Fox News ei lähettänyt haastattelua, mutta se julkaistiin verkossa viikkoa myöhemmin, kun Bregman toimitti siitä videon.

Tärkeimmät teemat

Bregmanin teosten pääaiheina ovat muun muassa perustulo, lyhyempi työaika ja avoimet rajat.

Perustulo

Bregman viittaa suopeasti Yhdysvaltalaiseen vuoden 1968 ehdotukseen taatusta vähimmäistulosta, jota esitti mm. presidentti Richard Nixon. Hän mainitsee myös Kanadan liittovaltion hallituksen Dauphinissa, Manitobassa vuosina 1974–1979 organisoiman hankkeen, joka väliaikaisesti hävitti köyhyyden.  "Suosituin tutkimus perustulon vaikutuksista tapahtui Manitobassa vuosina 1974–1979, jolloin kaikki saivat hallitukselta nykyrahassa 9000 dollarin vähimmäistulon vuodessa, ilman vastikkeita. Taloustieteilijä ja Manitoban yliopiston professori Evelyn Forget, joka tarkasteli tutkimuksesta saatuja tietoja, sanoo, että työaika lyheni kahdessa kansalaisten ryhmässä 9 prosenttia. Mutta syyt sille, miksi näin tapahtui, tarjoavat oivalluksen siitä, miten perustulo voi dramaattisesti muuttaa jonkun elämän kulkua."